CELEX: 62014CN0071
Language: ro
Date: 2014-02-10 00:00:00
Title: Cauza C-71/14: Cerere de decizie preliminară introdusă de First-tier Tribunal (Information Rights) (Regatul Unit) la 10 februarie 2014 – East Sussex County Council/The Information Commissioner, Property Search Group, Local Government Association

7.4.2014   
            
            
               RO
            
            
               Jurnalul Oficial al Uniunii Europene
            
            
               C 102/25
            
         Cerere de decizie preliminară introdusă de First-tier Tribunal (Information Rights) (Regatul Unit) la 10 februarie 2014 – East Sussex County Council/The Information Commissioner, Property Search Group, Local Government Association
   (Cauza C-71/14)
   2014/C 102/34
   Limba de procedură: engleza
   
      Instanța de trimitere
   
   First-tier Tribunal (Information Rights)
   
      Părțile din procedura principală
   
   
      Reclamant: East Sussex County Council
   
      Pârâţi: The Information Commissioner, Property Search Group, Local Government Association
   
      Întrebările preliminare
   
   
               1)
            
            
               Ce interpretare ar trebui să se dea articolului 5 alineatul (2) din Directiva 2003/4/CE (1) şi, în special, o taxă rezonabilă aplicată pentru furnizarea unui anumit tip de informaţii despre mediu poate să includă:
               
                           (a)
                        
                        
                           o parte a costurilor suportate pentru întreţinerea unei baze de date utilizate de autoritatea publică pentru a răspunde cererilor de informaţii de acest tip;
                        
                     
                           (b)
                        
                        
                           cheltuielile de regie suportate pentru timpul necesar personalului, luate în considerare în mod corespunzător la stabilirea taxei?
                        
                     
         
               2)
            
            
               Este compatibil cu articolul 5 alineatul (2) şi cu articolul 6 din directivă ca un stat membru să prevadă în reglementările naţionale că o autoritate publică poate să aplice o taxă pentru furnizarea de informaţii despre mediu care „[…] să se limiteze la o sumă considerată rezonabilă de autoritatea publică”, în cazul în care decizia autorităţii publice privind noţiunea „sumă rezonabilă” face obiectul unei revizuiri administrative şi judiciare, astfel cum prevede legislaţia engleză?
            
         
      (1)  Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu și de abrogare a Directivei 90/313/CEE a Consiliului (JO L 41, p. 26, Ediţie specială, 15/vol. 9, p. 200)